**Mezőgazdasági mérnöki alapképzési szak - hallgatói elégedettség értékelése 2022**

A mezőgazdasági mérnöki alapképzési szak hallgatói a korábbi évek gyakorlatának megfelelően a megadott szempontrendszer szerint értékelték a mezőgazdasági mérnöki alapképzési szakot. 2022-ben 10 hallgatónk töltötte ki a kérdőívet, mely az összes hallgatónk mindössze 14%-a. A 2018-as kitöltési arányokhoz (15 hallgató, 11,3%) képest sajnos nincs számottevő javulás.

1. **A szakon folyó oktatás színvonala**

A szakon folyó oktatás színvonalának hallgatói megítélése jónak tekinthető. A hallgatók döntő többsége, 60%-a szerint megfelelő az oktatás színvonala, 30% szerint magas színvonalú oktatás folyik. A képzés színvonalát erősen hullámzónak tartotta 10%. Mindez jelentős javulás a 2018-as felméréshez viszonyítva.

1. **A leginkább fejlesztett képességek**

A szakon folyó képzés a hallgatók megítélése szerint leginkább az önálló tanulást (70%) és gondolkodást (60%), a lexikális tudást (60%) fejleszti. Ezek az arányok kedvezőbbek a 2018-as értékekhez képest.

1. **Az oktatók szakmai felkészültsége**

Az oktatók szakmai felkészültségét kiemelkedőnek találta 60%. Az oktatók szakmai felkészültségét megfelelőnek tartotta 30%. Mindössze 10% találta egyénenként erősen változónak találta az oktatók szakmai felkészültségét. Ez jelentős javulás 2018-hoz képest.

1. **Tantárgyi követelményrendszer**

Magasnak, de teljesíthetőnek tartja a követelményeket a hallgatók 70%-a. 20%-uk tartja a követelményeket magasnak, nagyon nehezen teljesíthetőnek 10% szerint reálisak a követelmények és arányosak a közvetített tananyaggal. Ez esetben is jelentős javulás tapasztalható a 2018-as értékekhez viszonyítva.

1. **Az oktatók és hallgatók viszonya**

Az oktatók és hallgató viszonyát a kölcsönös tisztelet és megbecsülés jellemzi (6-ból 5,2 pont, míg 2018-ban 6-ból 4,87 pont). Jónak értékelték a hallgatók a segítségnyújtást és a konzultációs lehetőségeket (6-ból 5,2 pont, míg 2018-ban 6-ból 4,86 pont).

1. **Szakhoz kapcsolódó szakmai, pedagógiai gyakorlat**

A hallgatók 50%-a szerint a szakhoz kapcsolódó szakmai gyakorlat jól szervezett, átgondolt, naprakész tudásra tehetnek szert. A hallgatók 40%-a szerint mindez jól szervezett, de elavult tudást közvetít.

1. **Képzési infrastruktúra**

A hallgatók a képzési infrastruktúrát közepesnek, közepesnél jobbnak, néhány esetben jónak ítélték meg. Jónak minősítették a gyakorlótermeket (6-ból 4,14 pont), a jegyzetellátottságot (4,14 pont, 2018-ban 3,67 pont). Legkedvezőtlenebbnek a számítógépek számát (2,33 pont) és elérhetőségét (2 pont) tartották. Utóbbi két paraméterben nincs javulás 2018 óta.

1. **A szak által szervezett tanulmányutak,** **üzemlátogatások**

A szak által szervezett tanulmányutakkal teljesen elégedett hallgatók száma 90% (ez 2018-ban csak 40%-os volt), mindössze 10% értékelte úgy, hogy kevés hallgató számára biztosítanak ilyesfajta lehetőségeket.

1. **Tanulmányi és Felvételi Csoport működése**

A Tanulmányi és Felvételi Csoport működését a szakon tanulók közepesnek, vagy közepesnél gyengébbnek ítélték meg (2,8 – 3,4 pont a 6-ból), ez csak kis mértékű javulás 2018 óta.

1. **Intézeti adminisztráció**

Az intézeti adminisztráció megítélése jó, ill. kiváló volt (4,6-4,4 pont), ez hasonló volt a 2018-as értékhez.

1. **Kreditek elismerése, órarend rugalmassága**

A más intézményekben szerzett kreditek elismertetését 6-ból 4,5 pontra, az egyetemen belül egy másik képzés során megszerzett kreditek elismertetését 3 pontra, az órarend rugalmas átalakítását és a tanulmányi idő kitolódását 2,8 pontra értékelték a hallgatók. Ezek hasonló értékek 2018-hoz viszonyítva.

1. **A szak megítélése**

A szak hírnevének hallgatói megítélése közepesen jó (6-ból 3,8 pont). Az itt szerzett szakképzettség piacképességének értékelése jó (4,4 pont), hasonlóan a szakon végzett hallgatók elhelyezkedési esélyeihez (4,4 pont).

1. **Elhelyezkedési szándék**

A kérdőívet kitöltő hallgatók 100%-a az itt szerzett szakképzettséggel szeretne elhelyezkedni.

Hallgatók javaslatai: „A sok fölösleges, szükségtelen tárgy/kurzus eltávolítása a tantervből”.

**A hallgatói vélemények alapján megfogalmazott javaslatok az intézeti vezetés felé:**

Számítógép hozzáférést és a számítógépek számát javítani kell. A Tanulmányi és Felvételi Csoport kommunikációját a mezőgazdasági mérnöki alapszakos hallgatókkal javítani kell, hasonlóan a segítőkészségükhöz.

Nyíregyháza, 2022. november 12.

Dr. Simon László

a mezőgazdasági mérnöki alapszak szakfelelőse